**Megállapodás**

**Ingatlan Tulajdonjogának**

**térítésmentes átadásáról**

amely létrejött

egyrészről: **Elek Város Önkormányzata** (székhely: 5742 Elek, Gyulai út 2.; adószám: 15725101-2-04; statisztikai számjel: 15725101-8411-321-04; PIR azonosító: 725107; államháztartási egyedi azonosító: 734707; képviseli: Szelezsán György polgármester), mint átadó (a továbbiakban „**Átadó**”)

másrészről: a **Magyar Állam** képviseletében eljáró **Nemzeti Vízművek Zrt.** (székhely: 1117 Budapest, Október huszonharmadika utca 18.; cégjegyzékszám: 01-10-141112; statisztikai számjel: 28950334-7022-114-01; adószám: 28950334-2-43; képviseli Haranghy Csaba Ferenc) helyett és nevében meghatalmazottként eljár az ALFÖLDVÍZ Zrt. (képviseli: Szeverényi György vezérigazgató), mint átvevő és vagyonkezelésbe adó (a továbbiakban: „**Átvevő**”)

valamint: az **ALFÖLDVÍZ Regionális Víziközmű-szolgáltató Zártkörűen Működő Részvénytársaság,** (rövid elnevezés: ALFÖLDVÍZ Zrt. székhely: 5600 Békéscsaba, Dobozi út 5., cégjegyzékszám: 04-10-001580, statisztikai számjel: 13100887-3600-114-04, adószám: 13100887-2-04, képviseli: Szeverényi György vezérigazgató) mint vagyonkezelő (a továbbiakban: **Vagyonkezelő**),

(a továbbiakban együtt: „**Felek**”) között alulírott napon és helyen az alábbi feltételekkel.

1. Felek rögzítik, hogy közöttük 2023. november 10. napján az ALFÖLDVÍZ Zrt. ellátási területét érintő megállapodás jött létre a víziközmű-szolgáltatás működtetésének biztosítása érdekében, amely megállapodás keretében az Átadó a tulajdonában lévő víziközmű-vagyonba tartozó ingatlanok Átvevőnek való ingyenesen történő átadására is kötelezettséget vállalt.
2. Az 1. pontban rögzítettekre és a jelen megállapodás aláírására Elek Város Önkormányzatának 210/2023. (VIII.11.) kt. határozata felhatalmazást biztosított a polgármester számára.
3. Felek rögzítik, hogy a jelen megállapodással érintett ingatlanok az alábbiak:

|  |  |  |  |  |  |  |
| --- | --- | --- | --- | --- | --- | --- |
| **település** | **fekvés (bt. / kt. / zk.)** | **helyrajzi szám** | **megnevezés** | **természetbeni cím** | **Átadó tulajdoni hányada** | **terület (m2)** |
| Elek | kt. | 09/3 | kivett szennyvíztisztító telep és üzemi épület | - | 1/1 | 8112 |
| Elek | bt. | 168/4 | kivett vízmű és üzemi épület | 5742 Elek, Táncsics utca 168/4 hrsz. "felülvizsgálat alatt" | 1/1 | 6336 |

1. A Felek rögzítik, hogy a víziközmű-szolgáltatásról szóló 2011. évi CCIX. törvény (a továbbiakban: Vksztv.) 6. § (1) bekezdése szerint víziközmű kizárólag az állam, vagy a települési önkormányzat tulajdonában állhat. Rögzítik továbbá, hogy a Vksztv. 5/H. § (2) bekezdése alapján az Átadó, mint ellátásért felelős önkormányzat a víziközmű-vagyon, illetve a tulajdonában álló víziközmű működtető eszköz tulajdonjogát térítésmentesen, nyilvántartási értéken történő átvezetéssel is átruházhatja az államra, ha a víziközmű-rendszeren kizárólagos vagy az állammal közös tulajdonnal rendelkezik.
2. Az 1. pontban körülírt megállapodásban foglaltakra és a 4. pontban hivatkozott jogszabályokra tekintettel az Átadó a jelen megállapodással örökre és visszavonhatatlanul, térítésmentes átadás címén átruházza Átvevőre, Átvevő pedig elfogadja a 3. pontban körülírt ingatlanok ott megjelölt tulajdoni hányadát. Az átadással egyidejűleg az átadott ingatlanokra az Átvevő vagyonkezelői jogot alapít az ALFÖLDVÍZ Zrt., mint vagyonkezelő javára.
3. Átadó jelen megállapodás aláírásával feltétlen és visszavonhatatlan hozzájárulását adja ahhoz, hogy az Átadó tulajdonjogának törlésével egyidejűleg a 3. pontban meghatározott ingatlanok tulajdonjoga az ingatlan-nyilvántartásba a 3. pontban megjelölt tulajdoni arányban térítésmentes átadás jogcímén Átvevő javára bejegyzésre kerüljön.Átvevő jogosult a jelen szerződést tulajdonjog bejegyzési kérelemmel benyújtani az illetékes földhivatalhoz. A Vksztv. 6. § (3) bekezdése szerint az állami tulajdonú víziközmű, valamint az ezen törvény 5/H. §-a alapján az állam tulajdonába kerülő víziközmű működtető eszközök és rendszerfüggetlen víziközmű-elemek felett az államot megillető tulajdonosi jogok és kötelezettségek összességét a Nemzeti Vízművek Zártkörűen Működő Részvénytársaság gyakorolja, ezért Felek kérik, hogy a Magyar Állam tulajdonjogának bejegyzésével egyidejűleg a Nemzeti Vízművek Zrt., mint tulajdonosi joggyakorló az ingatlan-nyilvántartásba bejegyzésre kerüljön.
4. Felek feltétlen és visszavonhatatlan hozzájárulásukat adják, hogy az ALFÖLDVÍZ Regionális Víziközmű-szolgáltató Zártkörűen Működő Részvénytársaság, mint vagyonkezelő javára vagyonkezelői jog kerüljön bejegyzésre az ingatlan-nyilvántartásba a 3. pontban meghatározott ingatlanok, ugyanezen pontban meghatározott tulajdoni hányadára. Felek a vagyonkezelői jog bejegyzését közösen kérik az illetékes hivataltól.
5. A Magyar Állam az illetékekről szóló 1990. évi XCIII. törvény 5. § (1) bekezdés a) pontja alapján teljes személyes illetékmentességben részesül. Az állami vagyon vagyonkezelői jogának megszerzése az illetékről szóló 1990. évi XCIII. törvény 26.§ (1) bekezdés e) pontja alapján mentes a visszterhes vagyonátruházási illeték alól.
6. Átvevő a jelen megállapodás hatályba lépésének napján lép az átruházott ingatlanok birtokába. A Felek a birtokátruházásról szükség szerint jegyzőkönyvet vesznek fel.
7. Átadó szavatol azért, hogy az ingatlanok a tulajdoni lapra bejegyzetteken túlmenően per-, igény- és tehermentesek.
8. Felek rögzítik, hogy Elek Város Önkormányzata a Magyar Államkincstár törzskönyvi nyilvántartásában szereplő jogi személy, míg az NV Zrt. és az ALFÖLDVÍZ Zrt. magyar jogszabályok szerint alapított és működő gazdasági társaságok, amelyeknek szerződéskötési képességét sem jogszabály, sem bírói ítélet, egyéb határozat nem korlátozza, nem zárja ki. Az önkormányzat törzskönyvi kivonata és a képviselő aláírás-mintája, míg a társaságok cégkivonata, és a képviselők hiteles cégaláírási nyilatkozata mellékelten csatolásra kerül.
9. Felek rögzítik, hogy Átvevő a Magyar Állam, így a Vksztv. 6. § (1) bekezdése alapján az ingatlanok tulajdonjogának megszerzése a számára megengedett, a Nemzeti Vízművek Zrt. ugyanezen § (3) bekezdése alapján jár el. Átvevő képviselője kijelenti, hogy a Nemzeti Vízművek Zrt. Magyarországon, a magyar jog szerint jogszerűen nyilvántartásba vett gazdasági társaság, és nem áll sem felszámolási-, sem kényszertörlési-, sem végelszámolási-, sem csődeljárás alatt, előadja továbbá, hogy ingatlan elidegenítési képessége korlátozás alá nem esik, így a szerződés megkötésének vele szemben törvényi akadálya nincsen. Átvevő rendelkezésre bocsátja az aláírásra jogosult aláírás mintáját.
10. Az ingatlanok tulajdonjogának átadása könyv szerinti értéken történik.
11. Felek megállapítják, hogy a Vksztv. 8. § (3) bekezdése alapján a jelen megállapodás alapján teljesített víziközmű-vagyonátadás az általános forgalmi adó szempontjából közcélú adománynak minősül. Az általános forgalmi adóról szóló 2007. évi CXXVII. törvény 11. § (3) bekezdése alapján a közcélú adomány nem minősül ellenérték fejében történő termékértékesítésnek, ezáltal ÁFA-fizetési kötelezettség a jelenlegi megállapodás alapján nem keletkezik.
12. Adományozott az adomány teljesítéséről a teljesítéskori hatályos adójogszabályok szerint – amennyiben a jogszabályok igazolást írnak elő – igazolást ad ki a tárgyévet követő év január 31-ig.
13. Felek a jelen szerződés elkészítésével, szerkesztésével és ellenjegyzésével, valamint a kapcsolódó ügyintézéssel meghatalmazzák és megbízzák a Borsfai Ügyvédi Irodát (képv.: dr. Borsfai Balázs ügyvéd, székhely: 9021 Győr, Bajcsy-Zsilinszky u. 15. fsz. 3., KASZ: 36057970). Felek az eljáró ügyvédet felhatalmazzák, hogy a jelen jogügylettel kapcsolatban az illetékes földhivatal és az illetékügyi hatóság előtt teljes jogkörrel (azzal a korlátozással, hogy a NAV előtti képviselet kizárólag a B400 adatlap aláírására és benyújtására korlátozódik) eljárjon, amely megbízást és meghatalmazást a szerződést szerkesztő és ellenjegyző ügyvéd ezennel elfogad. Jelen meghatalmazás kiterjed az esetleges név-, adat-, számelírás, vagy nyilvánvaló elírás, számítási hiba esetén ezen hibáknak közvetlenül a szerződés szövegében kézírás útján, bélyegzővel való kijavítására. Az ilyen kijavítás nem minősül szerződésmódosításnak. Jelen okirat tartalmát a felek egyben ügyvédi megbízásnak és tényvázlatnak is tekintik. Felek megállapodnak abban, hogy a tulajdon-átruházás költségeit Vagyonkezelő fizeti meg.
14. Felek a jelen szerződés aláírásával kijelentik, hogy jelen jogügylettel kapcsolatban a jogszabály által előírt adataik ellenőrzését és a szerződésben való feltüntetését nem tekintik a személyes adatok védelme megsértésének, egyúttal hozzájárulnak a személyes adataiknak a 2017. évi LIII. törvényben és a 2017. évi LXXVIII. törvényben foglaltak szerinti ellenőrzéséhez és kezeléséhez. Felek tudomásul veszik, hogy a szerződéses kapcsolat fennállása alatt jelen adásvételi ügylet végleges lezárásáig az azonosítás során megadott adatokban bekövetkezett változásról haladéktalanul kötelesek az eljáró ügyvédet írásban tájékoztatni.
15. Jelen szerződésben nem szabályozott kérdésekben a Ptk. idevonatkozó rendelkezései az irányadóak. Jelen szerződésből eredő esetleges jogvitájukat felek igyekeznek egymás érdekeinek kölcsönös szem előtt tartásával békésen rendezni.

A jelen szerződést – amely 4 (négy) számozott oldalból áll és 7 (hét) egymással szó szerint megegyező eredeti példányban készült – a Felek elolvasás és értelmezés után, mint akaratukkal és szándékukkal mindenben megegyezőt, a kellő felhatalmazások birtokában jóváhagyólag aláírják.

Kelt Békéscsabán, 2024. …………………. napján.

…………………………… ……………………………

**Elek Város Önkormányzata Magyar Állam**

Átadó Átvevő

képv.: képv.:

Szelezsán György polgármester NV Zrt. helyett meghatalmazottként

ALFÖDVÍZ Zrt.

képv.: Szeverényi György vezérigazgató

………………………….

**ALFÖLDVÍZ Zrt.**

Vagyonkezelő

képv.: Szeverényi György vezérigazgató

*Az okiratot készítettem és ellenjegyzem Békéscsabán, 2024. …………………. napján:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Borsfai Ügyvédi Iroda (dr. Borsfai Balázs ügyvéd; KASZ: 36057970)*